
ROMÂNIA

JUDEŢUL SATU MARE

CONSILIUL LOCAL AL 

MUNICIPIULUI SATU MARE

Nr. 59608/19.10.2026
PROIECT

HOTĂRÂREA NR. ...........................
privind aprobarea documentației P.U.Z.- 
Lotizare în vederea construirii de locuințe individuale și introducere parțială în intravilan, și acceptarea ofertei de donație, în municipiul Satu Mare, Nr. Cad. 156102, Nr. Cad. 179465, Nr. Cad. 179464 și Nr. Cad. 179464-C1, Nr. Cad. 156048, Nr. Cad. 165970, Nr. Cad. 182559, Nr. Cad. 182558
Consiliul Local al Municipiului Satu Mare,  
Urmare a cererii depuse de către Varga Francisc Vasile, Varga Annámaria, Balog Anetta-Melinda și Balog Elöd, înregistrată la Primăria Municipiului Satu Mare cu nr. 55968/29.09.2026,
Analizând proiectul de hotărâre înregistrat sub nr. ……..…………., referatul de aprobare al Primarului municipiului Satu Mare înregistrat sub nr. 59609/19.10.2026, în calitate de inițiator, Avizul Favorabil al Arhitectului șef înregistrat sub nr. 23 din 13.10.2026, Raportul informării și consultării publicului înregistrat sub nr. 70233/28.11.2025, Raportul de specialitate al Arhitectului șef al Municipiului Satu Mare înregistrat sub nr.59610/19.10.2026, raportul Serviciului Juridic înregistrat sub nr. 60708/23.10.2026 și avizele Comisiilor de specialitate ale Consiliului Local Satu Mare, 
Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,                            
În conformitate cu prevederile:

În conformitate cu prevederile:

· art. 25 alin. (1), art. 37 alin. (1)–(1^3), art. 45 lit. b), art. 47, art. 47^1, art. 56 alin. (4), alin.(6), art.65 alin.(1) ale Legii nr. 350/2001 privind amenajarea teritoriului și urbanismul, cu modificările și completările ulterioare, coroborate cu dispozițiile art. 18 din Ordinul Ministrului Dezvoltării Regionale și Administrației Publice nr. 233/2016, pentru aprobarea Normelor metodologice de aplicare a Legii nr. 350/2001 privind amenajarea teritoriului și urbanismul și de elaborare și actualizare a documentațiilor de urbanism, cu modificările și completările ulterioare,

· Capitolul III, secțiunea a 3-a din Anexa la Ordinul Ministrului Dezvoltării Regionale și Administrației Publice nr. 2701/2010 pentru aprobarea Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism,

· prevederile art. 2 alin. (2) din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare,
· prevederile art. 582 alin. (1) din Legea nr. 169/2026 privind Codul Amenajării Teritoriului, Urbanismului și Construcțiilor,

· prevederile art. 863 lit. c, art. 881, art. 885, art. 1011 şi următoarele din Codul Civil,

· prevederile art. 286 alin. 4, art. 291 alin. 3, lit. a) din Ordonanţa de Urgenţă a Guvernului nr. 57/2019 privind Codul Administrativ 
În temeiul prevederilor art. 129 alin. (2) lit. c), alin. (6) lit. c), art. 139 alin. (2) şi (3) lit. e),  art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 
Adoptă prezenta,
H O T Ă R Â R E

          Art. 1.  Se aprobă documentația Planul Urbanistic Zonal – “ Lotizare în vederea construirii de locuințe individuale și introducere parțială în intravilan și acceptarea ofertei de donație”, întocmită de AD PAVI DINAMIC S.R.L., în conformitate cu proiectul nr. 339/2025 şi în conformitate cu anexele aferente, care au ca obiect de reglementare imobilele înscrise în C.F. nr. 156102 Satu Mare, C.F. nr. 179465 Satu Mare, C.F. nr. 179464 Satu Mare, C.F. nr. 156048 Satu Mare, C.F. nr. 165970 Satu Mare, C.F. nr. 182559 Satu Mare și C.F. nr. 182558 Satu Mare.
Art. 2. Prezenta documentație de urbanism are valabilitate 2 (doi) ani de la data aducerii la cunoștință publică.  
Art. 3. Se aprobă introducerea în intravilan a terenului înscris C.F. 165970 Satu Mare în suprafață totală de 4200.00 mp.
Art. 4. La faza D.T.A.C. se va solicita emiterea avizului Agenției Naționale de Îmbunătățiri Funciare cât și avizul Ministerului Apărării Naționale.

Art. 5. Lucrările de construcții privind circulațiile rutiere, pietonale, inclusiv amenajările aferente și extinderea rețelelor de utilități cad în sarcina beneficiarilor Planului Urbanistic Zonal.

Art. 6. (1) Se acceptă oferta de donaţie a terenului în suprafaţă de 188.00 mp, rezultat în urma dezlipirii parcelelor cu Nr. Cad 179464, 165970, 182558 și 182559 conform planului de amplasament şi delimitare a imobilului cu propunerea de alipire și dezlipire, în favoarea municipiului Satu Mare, pentru lărgirea drumului public.

(2) Donarea terenului în suprafață de 188.00 mp se va realiza anterior obținerii autorizației de construire pentru lucrările de echipare tehnico-edilitară și rutiere.

(3) Se mandatează viceprimarul municipiului Satu Mare, desemnat prin Dispoziţia Primarului de a semna acte în formă autentică, pentru semnarea actului autentic de acceptare a donaţiei.
Art. 7. Cu ducerea la îndeplinire a prezentei hotărâri se încredințează Primarul Municipiului Satu Mare prin Structurile de specialitate din subordine.
Art. 8. Prezenta hotărâre se comunică:

· Instituției Prefectului - județul Satu Mare, 

· Primarului Municipiului Satu Mare, 

· Arhitectului șef al Municipiului Satu Mare, 

· beneficiarilor, 

· Oficiului de Cadastru şi Publicitate Imobiliară Satu Mare prin grija Serviciului Dezvoltare Urbană, 

· Se aduce la cunoștință publică,

· Se publică în Monitorul Oficial Local al Municipiului Satu Mare.
      INIŢIATOR PROIECT,

PRIMAR

 Kereskényi Gábor
                                                                                          AVIZAT

Mihaela Maria Racolţa
D.C./2 ex. 

